open-index/open-wikipedia-markdown huggingface dataset:
அஞ்சலி எலா மேனன்

**அஞ்சலி எலா மேனன்** (Anjolie Ela Menon) 1940இல் பிறந்த இந்தியாவின் முன்னணி சமகால கலைஞர்களில் ஒருவர். அவரது ஓவியங்கள் பல வியாபார ரீதியில் நல்ல வரவேற்பைப் பெற்றுள்ளன. 2006 ஆம் ஆண்டில் இவரின் யாத்ராவை கலிபோர்னியாவின் சான் ஃபிரான்சிஸ்கோ ஆசியக் கலை அருங்காட்சியகம், பெற்றது. மர அட்டைகளின் மேல் நெய்யோவியம் வைத்து ஓவியங்கள் வரைவது இவருக்கு பிடித்தமான ஒன்றாகும். மேலும், கண்ணாடி மற்றும் நீர்வர்ணம் ஆகியவற்றிலும் ஆர்வம் கொண்டவர். சுவர் ஓவியம் வரைவராக பரவலாக  அறியப்பட்டவர், 2000இல் பத்மஸ்ரீ விருது அவருக்கு வழங்கப்பட்டது. அவர் புது தில்லியில் வாழ்ந்து கொண்டு தனது பணியை மேற்கொள்கிறார்.

## ஆரம்ப வாழ்க்கை
அஞ்சலி எலா மேனன் 1940 ஜூலை 17இல், பெங்காளி மற்றும் அமெரிக்க பெற்றோருக்கு வங்காளத்தின் பர்ன்பூரில் (இப்பொழுது மேற்கு வங்கத்தில்) பிறந்தார். தமிழ்நாட்டின் நீலமலையில் உள்ள *லவ்டேல்* *லாரன்ஸ்* பள்ளியில் பயின்றார். 15 வயதில், அவர் பள்ளியை விட்டு வெளியேறுவதற்கு முன்பாக சில ஓவியங்களை வரைந்துள்ளார். அதன் பின்னர் மும்பையில் உள்ள ஜே. ஜே கல்வி நிறுவனத்தில் பயின்றார். பின்னர் தில்லி பல்கலைக்கழகத்தில்ஆங்கில இலக்கியம் பட்டம் பெற்றார் அங்கு பிரபலமான மகளிர் கல்லூரியான, *மிராண்டா ஹவுஸில்* படித்தார். இந்த சமயத்தில், அவர் *மோடிக்லியானி* மற்றும் இந்திய ஓவியர்கள், மக்புல் ஃபிதா உசைன் மற்றும் அம்ரிதா சேர்கில் ஆகியோரின் படைப்புகளுக்கு பணி புரிந்தார். 18 வயதில், அவர் தனித்துவமான பல்வேறு பாணிகளின் ஐம்பத்து-மூன்று ஓவியங்களை வைத்துக் கண்காட்சியை நடத்தினார். 1959 முதல் 1961 வரை பாரிஸின் இக்கோல் டெஸ் பியூக்ஸ் ஆர்ட்ஸ் என்ற கல்லூரியில் படிப்பதற்காக அவருக்கு பிரெஞ்சு அரசின் உதவித்தொகை கிடைத்தது. மேலும் இவர் ஐரோப்பாவிலும் மேற்கு ஆசியாவிலும் உரோமனெசுக் மற்றும் பைசன்டியக் கலை படிப்பதற்குப் பயணித்தார். .

## பிந்தைய வாழ்க்கை
அஞ்சலி தனது சிறுவயது காதலரான இந்தியக் கடற்படை அதிகாரி ராஜா மேனன், என்பவரைத் திருமணம் செய்து கொண்டார். பின்னர் *அட்மிரல்* ஆகி ஓய்வு பெற்றார். அவர்கள் திருமணம் செய்துகொண்டதிலிருந்து, இந்தியா, அமெரிக்கா, ஐரோப்பா, ஜப்பான் மற்றும் முந்தைய சோவியத் ஒன்றியத்தில் பணியாற்றி, இந்த நாடுகளில் முப்பத்தி ஐந்து தனி நிகழ்ச்சிகளை நடத்தியுள்ளானர். அவர் சுவர் ஓவியம் மூலம்நன்கு அறியப்பட்டவர் மற்றும் பல நிகழ்ச்சிகளில் இந்தியாவை பிரதிநிதித்துவப்படுத்தியுள்ளார்.

## விருதுகள்
* பத்மஸ்ரீ, 2000 ஆம் ஆண்டில் இந்தியாவில் நான்காவது மிக உயர்ந்த குடிமக்களுக்கான விருது.
* *த லிம்கா புக் ஆப் ரெக்கார்ட்*.
* டெல்லி *என்சிடி* அரசாங்கத்தின் வாழ்நாள் சாதனை விருது 2013
* காளிதாஸ் சம்மன் விருது, 2018 மத்தியப் பிரதேச அரசிடம் இருந்து *விஷுவல் ஆர்ட்ஸ்* விருது.

## குறிப்புகள்

பகுப்பு:வாழும் மக்கள்
பகுப்பு:1940 பிறப்புகள்
பகுப்பு:இந்தியப் பெண் ஓவியர்கள்
பகுப்பு:பத்மசிறீ விருது பெற்ற கலைத் துறையினர்
இரினா பல்மகா

**இரினா பல்மகா** (*Irina Bulmaga*) என்பவர் கிழக்கு ஐரோப்பாவின் மல்தோவா குடியரசில் பிறந்த  உருமேனியா நாட்டு பெண் சதுரங்க கிராண்டு மாசுட்டர் ஆவார். இவர் 1993 ஆம் ஆண்டு நவம்பர் மாதம் 11 ஆம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்தை 2012 ஆம் ஆண்டிலும் , அனைத்துலக சதுரங்க மாசுட்டர் பட்டத்தை 2013 ஆம் ஆண்டிலும் இரினா  அடைந்தார் .

## சதுரங்க வாழ்க்கை

2001 மற்றும் 2009 ஆம் ஆண்டுகளுக்கு இடையில் இவர் பலமுறை மல்தோவா இளைய மகளிர் சதுரங்க சாம்பியன் பட்டத்தை வென்றார். 2005, 2006, 2007 ஆம் ஆண்டுகளில் தொடர்ச்சியாக மூன்று முறை இவர் உலக பள்ளிகள் இடையிலான சதுரங்க சாம்பியன் பட்டத்தை வென்றார். இதேபோல தொடர்ச்சியாக இரண்டு முறை மல்தோவா பெண்கள் சதுரங்க சாம்பியன் பட்டத்தையும் வென்றார். 2009 ஆம் ஆண்டு முதல் உருமேனியா நாட்டின் சார்பாக சதுரங்கப் போட்டிகளில் கலந்து கொண்டு விளையாடுகிறார். 2010 முதல் உருமேனியாவின் விரைவு சதுரங்க சாம்பியன் பட்டப் போட்டிகளில் விளையாடி வருகிறார். 2014 இல் ஏழாம் ஆண்டு மகளிர் அனைத்துலக சதுரங்கப் போட்டியில் விளையாடி வெற்றி பெற்றார். இப்போட்டி கிழக்கு உருமேனியாவிலுள்ள பிரேய்லா நகரில் நடைபெற்றது. 
2008, 2010, 2012, 2014, 2016 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் ஐந்து முறை உருமேனியாவின் சார்பாக இரினா கலந்து கொண்டார். 2014 இல் வெண்கலப் பதக்கம் இவருக்குக் கிடைத்தது. 2011- 2015 ஆம் ஆண்டு காலத்தில்  நடைபெற்ற மூன்று ஐரோப்பிய சதுரங்க சாம்பியன் பட்டப் போட்டிகளிலும் இரினா விளையாடினார். 2013 உலக மகளிர் அணி சாம்பியன் போட்டியில் உருமேனியா நாட்டு அணியில் இவர் விளையாடினார்.

இரினா பல்மகாவின் சகோதரி எலீனா பல்மகாவும் ஒரு சதுரங்க வீராங்கனை ஆவார்.

## மேற்கோள்கள்
 
## புற இணைப்புகள்
* Irina Bulmaga @ratings.fide.com
* Irina Bulmaga games on Chessgames.com
* Irina Bulmaga on 365chess.com

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உருமேனிய விளையாட்டு வீரர்கள்
நிர்மலா ஸ்ரீவஸ்தவா

**நிர்மலா ஸ்ரீவஸ்தவா** (Nirmala Srivastava), ( 21 மார்ச்சு 1923 – 23 பெப்ரவரி 2011), "ஸ்ரீ மாதாஜி நிர்மலா தேவி" எனவும் அழைக்கப்படுகிறார். இவர் "சகஜ யோகா" வை நிறுவியவர். இது ஒரு தியான வழிமுறையாகும். "உங்களைத் தோற்றுவித்த சக்தியுடன் இணைப்பு ஏற்பட்டால் தவிர, உங்கள் வாழ்க்கையின் அர்த்தத்தை புரிந்து கொள்ள முடியாது," என்பது இவரின் கூற்றாகும். அவர், தன்னை முழுமையாக உணர்ந்தவர் என்றும், தனது வாழ்க்கையை அமைதி மற்றும் சமாதானம் பெற மக்களிடையே விழிப்புணர்வை ஏற்படுத்துவதே என்றும் கூறியுள்ளார். அவ்வாறு விழிப்புணர்வை ஏற்படுத்துவதன் மூலமாக மக்கள் தன்நிலை அறியும் ஆற்றலைப் பெறுவார்கள் என்றும் தெரிவித்தார்.

## இளமைப்பருவம்
ஸ்ரீ மாதாஜி, இந்தியாவிலுள்ள மத்திய பிரதேசத்தில், சின்தவாரா என்னும் இடத்தில் பிறந்தார். இவரின் தந்தை பிரசாத் இந்து சமயத்தைச் சேர்ந்தவர். தாய் கோர்னீலியா சால்வே கிருத்தவ மதத்தைச் சார்ந்தவர். இவரின் பெற்றோர் இவருக்கு "நிர்மலா" எனப் பெயரிட்டனர். இதற்கு "மாசற்றவள்" என்பது பொருளாகும். அவர் தன்னை சுயமாக உணர்ந்தவர் என்று கூறினார். இவரின் தந்தை பதினான்கு மொழிகளில் புலமை மிக்கவராக இருந்தார். மேலும் திருக்குர்ஆன் ஐ மராத்தியில் மொழி பெயர்த்துள்ளார். அவரது தாயார் கணிதத்தில் கௌரவ பட்டத்தைப் பெற்ற  இந்தியாவின் முதல் பெண்மணி ஆவார்.

ஸ்ரீ மாதாஜி, தன் குழந்தைப்பருவத்தை நாக்பூரிலுள்ள தன் குடும்ப வீட்டில் கழித்தார். தன் இளம் வயதில் மோகன்தாசு கரம்சந்த் காந்தியின்.ஆசிரமத்தில் தங்கினார். இவரது பெற்றோரைப் போலவே இவரும் இந்திய சுதந்திர போராட்டத்தில் பங்கு கொண்டார். மேலும், 1942இல் நடைபெற்ற வெள்ளையனே வெளியேறு இயக்கத்தில் இளம் பெண்களின் அணிக்குத் தலைவியாக போராட்டத்தில் பங்குபெற்று சிறைக்குச் சென்றார். இந்தக் காலகட்டத்தில், இவரது இளைய உடன்பிறப்புகளுக்காக பொறுப்பை எடுத்துக்கொண்டு அவர்களின் நன்மைக்காக தன்னை அர்ப்பணித்து எளிமையாக வாழ்ந்தார். இவர் லூதியானாவிலுள்ள கிருத்தவ மருத்துவக்கல்லூரியிலும், லாகூரிலுள்ள பாலக்ராம் மருத்துவக் கல்லூரியிலும் படித்தார்.  
 
1947இல் இந்தியா சுதந்திரம் அடைவதற்கு முன்னர், ஸ்ரீ மாதாஜி, சந்திரிகா பிரசாத் ஸ்ரீவஸ்தவாவை மணந்தார். இவரின் கணவர், உயர் தரமான இந்தியக் குடிமைப் பணியில் இருந்தவர். பின்னர், பிரதம மந்திரியான லால் பகதூர் சாஸ்திரியிடம்  இணைச்செயலாளராகவும், ஐக்கிய இராச்சியத்தின் இரண்டாம் எலிசபெத் அவர்களிடமிருந்து விருது பெற்றவருமாவார்..
இவருக்கு இரண்டு பெண் குழந்தைகள் உண்டு. முதலாவதாக கல்பனா ஸ்ரீவஸ்தவா. இரண்டாவதாக சாதனா வர்மா. 1961 இல்,நிர்மலா ஸ்ரீவஸ்தவா, தேசிய, சமூக மற்றும் நன்னெறி போன்ற மதிப்பு மிக்க வாழ்க்கை நெறிகளை இளைய சமுதாயத்திற்கு கொண்டு செல்வதற்காக "யூத் சொசைட்டி ஃபார் பிலிம்ஸ்" என்னும் அமைப்பைத் தோற்றுவித்தார். மேலும், இவர் இந்தியத் திரைப்படத் தணிக்கை குழுவின் உறுப்பினராக இருந்தார்.

## மேற்கோள்கள்

## வெளி இணைப்புகள்
*[Nirmala Srivastava Grandson Yashvardhan ahuja 

* 

பகுப்பு:1923 பிறப்புகள்
பகுப்பு:2011 இறப்புகள்
ஆர்த்தி மஜும்தார்

**ஆர்த்தி மஜும்தார்** *(Aarti Majumdar)* 1978 மார்ச் 3 அன்று பிறந்த, அவரது மேடை பெயரான "ஆர்த்தி மான்" என்ற பெயரில் நன்கு அறியப்பட்ட இந்திய-அமெரிக்க நடிகை ஆவார். *[[ஹீரோஸ் (தொலைக்காட்சித் தொடர்)|ஹீரோஸ்]]* உட்பட பல தொலைக்காட்சி நிகழ்ச்சிகளில் அவர் நடித்திருக்கிறார். 'தி பிக் பேங் தியரியில் பிரியா குத்ரப்பல்லி என்ற பாத்திரத்தில் நடித்ததற்காக நன்கு அறியப்படுகிறார்.

## ஆரம்ப வாழ்க்கை மற்றும் கல்வி
மன், இது அவரது திருமண பெயரின் சுருக்கமாகும், மார்ச் 3, 1978 இல் *கனெக்டிகட்*டில் பிறந்த இவர் முதல் தலைமுறை இந்திய அமெரிக்க வம்சாவளியைச் சேர்ந்தவர்.

அவரது பெற்றோர்களுக்கு மன் இன்னும் ஒரு சிறு குழந்தை தான், மூத்த சகோதரி கிருதி இன்னொரு சகோதரி, கிருட்டி மற்றும் தம்பி நிஷாத் ஆகியோருடன், பென்சில்வேனியாவைச் சுற்றி பல இடங்களுக்குச் சென்றார். அவள் ஒரு சிறு குழந்தையாக இருந்தபோது *[[பிட்ஸ்பர்க், பென்சில்வேனியா]], மவுன்ட் லெபனான், வேக்ஸ்ஃபோர்ட், பாக்ஸ் சேப்பல்* போன்ற இடங்களில் வாழ்ந்துள்ளார். அவரது தாயார், வசந்தி மஜும்தார், *பிட்ஸ்பர்க்* மருத்துவ மைய* (UPMC)* பல்கலைக்கழகத்தில் பட்டப்படிப்பை முடித்தவர், இன்னும் *பாக்ஸ் சேப்பலில்* வசிக்கிறார் மற்றும் மகப்பேறியல் மற்றும் மகளிர் மருத்துவத்தில் நிபுணத்துவம் வாய்ந்த மருத்துவர் ஆவார். மன்னின் த்ந்தையும் ஒரு மருத்துவர் ஆவார்., அவர் உயர்நிலை பள்ளியில் இருந்தபோது இவரின் தந்தை இறந்தார்.

*பாயின்ட் பிரீஸ்* என்ற இடத்தில் உள்ள *ஷாடி சைட் அகடமி* உயர் நிலைப்பள்ளியில் படித்த போது மன் ஒருபோதும் நடிப்பில் ஈடுபட்டதில்லை, ஆனாலும், நியூயார்க் பல்கலைக்கழகத்தில் நடிப்பு பயின்ற அவர் திரைக் கதை மற்றும் இயக்கம் போன்றவற்றில் பட்டம் பெற்றார்.

## தொழில்
2000 ஆம் ஆண்டின் நடுப்பகுதியில் நடிக்க ஆரம்பித்த இவர், ஆரம்பத்தில் சிறு வேடங்களில் நடித்தார். அவர் ஆர்த்தி மஜும்தார் மற்றும் ஆர்தி ம்ன் என்ற இரு பெயர்களை தனது தொழில்முறை பெயர்களாகப் பயன்படுத்துகிறார்.

## சொந்த வாழ்க்கை
மன் தனது மகள் நிகிதா மற்றும் அவரது கணவர் பர்வீஷ் மன்கட் ஆகியோருடன் தற்போது *லாஸ் ஏஞ்சல்ஸ்* நகரில் வசிக்கிறார்.

## குறிப்புகள்

## வெளி இணைப்புகள்
* 

பகுப்பு:1978 பிறப்புகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க இந்துக்கள்
பகுப்பு:அமெரிக்க தொலைக்காட்சி நடிகைகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
இன்னா கபோனெங்கோ

**இன்னா கபோனெங்கோ** (*Inna Gaponenko*) என்பவர் உக்ரைனிய பெண் சதுரங்க கிராண்டு மாசுட்டர் ஆவார். இவர் 1976 ஆம் ஆண்டு சூன் மாதம் 22 ஆம் நாள் பிறந்தார். இன்னா யானோவ்சுகா என்ற பெயராலும் இவர் அறியப்படுகிறார். பிடே அமைப்பு வழங்கும் பெண் கிராண்டு மாசுட்டர் பட்டம் மற்றும் அனைத்துலக சதுரங்க மாசுட்டர் பட்டம் ஆகிய தலைப்புகளுக்கு சொந்தக்காரராக கபோனெங்கோ சதுரங்கம் ஆடி வருகின்றார்.

## சதுரங்க வாழ்க்கை

1992 ஆம் ஆண்டு நடைபெற்ற 16 வயதுக்கு உட்பட்டோர் பெண்கள் ஐரோப்பிய சாம்பியன் சதுரங்கப் போட்டியில் முதலிடம் பிடித்தார்.1994 இல் நடைபெற்ற 18 வயதுக்கு உட்பட்டோர் சதுரங்கப் போட்டியிலும் இவர் வெற்றி பெற்றார். 2002 ஆம் ஆண்டு துருக்கியின் ஆந்தாலியா நகரில் நடைபெற்ற பெண்கள் ஐரோப்பிய விரைவு சதுரங்கப் போட்டியில் கபோனெங்கோ வெற்றி பெற்றார். 2008 ஆம் ஆண்டின் உக்ரைன் பெண்கள் சாம்பியன் பட்டத்தை இவர் வென்றார்.

கபோனெங்கோ 1994 ஆம் ஆண்டு முதல் 1998 ஆம் ஆண்டு வரையும் 2002 முதல் 2014 வரையிலும் இரண்டு ஆண்டுகளுக்கு ஒருமுறை நடைபெறும்   மகளிர் சதுரங்க ஒலிம்பியாடு போட்டிகளில் உக்ரைனிய தேசிய அணிக்காக விளையாடினார். 2006 ஆம் ஆண்டு போட்டியில் தங்கப் பதக்கமும், 2008 ஆம் ஆண்டு போட்டியில் வெள்ளிப் பதக்கமும், 2012, 2014 போட்டிகளில் வெண்கலப் பதக்கங்களும், 2010 போட்டியில் தனிநபர் பிரிவில் தங்கப் பதக்கமும் வென்றார். மகளிர் உலக அணி சதுரங்கப் போட்டிகளில் 2013 இல் இவர் இடம்பெற்ற அணி தங்கப் பதக்கமும், 2007, 2009 ஆம் ஆண்டுகளில் வெண்கலப் பதக்கமும், இதே ஆண்டுகளில் தனிநபர் பிரிவில் இரண்டு தங்கப் பதங்களும் வெல்வதற்கு இவர் காரணமாக இருந்தார்.  2013 ஆம் ஆண்டு போலந்து நாட்டின் வார்சாவா நகரில் நடைபெற்ற மகளிர் ஐரோப்பிய அணி சதுரங்கப் போட்டியில் உக்ரைன் அணிக்கு தங்கப் பதக்கம் பெற்றுக் கொடுத்தார்.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உக்ரைனிய சதுரங்க ஆட்ட வீரர்கள்
பினீத்தைல் ஐசோதயோசயனேட்டு

**பினீத்தைல் ஐசோதயோசயனேட்டு** (*Phenethyl isothiocyanate*)  என்பது C9H9NS   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் இது இயற்கையாகத் தோன்றும் ஐசோதயோசயனேட்டு சேர்மம் ஆகும் . இதன் முன்னோடிச் சேர்மமான குளுக்கோநாசுடர்டீன் முட்டைக்கோசு வகை காய்கறிகள் சிலவற்றில் குறிப்பாக ஓடைகளில் வளரும் செடி வகைகளில் காணப்படுகிறது. 
 
ஆண்மைச் சுரப்பிப் புற்றுநோய்  போன்ற புற்று நோய்களுக்கான வேதிச்சிகிச்சை பாதுகாப்புக்கு  பினீத்தைல் ஐசோதயோசயனேட்டு ஆராயப்பட்டு வருகிறது. 

குளுக்கோநாசுடர்டீன்  சேர்மத்தை மைரோசினேசு நொதியால் உயிரியல் தொகுப்பு வினைக்கு உட்படுத்தும்போது பினீத்தைல் ஐசோதயோசயனேட்டு உற்பத்தியாகிறது.
  
## மேற்கோள்கள்

பகுப்பு:ஐசோதயோசயனேட்டுகள்
கிருஷ்ணன்கோயில், விருதுநகர் மாவட்டம்

**கிருஷ்ணன்கோயில்**, (**Krishnankoil**)  தமிழ்நாட்டின் விருதுநகர் மாவட்டம், ஸ்ரீவில்லிப்புத்தூர் வட்டம், திருவில்லிபுத்தூர் ஊராட்சி ஒன்றியம், விழுப்பனூர் ஊராட்சியில் உள்ள கிராமம் ஆகும். இந்தக் கிராமம் திருவில்லிப்புத்தூர் அருகே மதுரை- செங்கோட்டை தேசிய நெடுஞ்சாலை தேசிய நெடுஞ்சாலை 208 இல் அமைந்துள்ளது. மலைகள் சூழ்ந்த அமைதியான இந்தச் சிற்றூர் கல்வி நிறுவனங்களின் முக்கிய மையமாக மாறி வருகிறது.

இக்கிராமத்தில் கலசலிங்கம் பல்கலைக்கழகம் உள்ளது. இது மதுரை - ஸ்ரீவில்லிபுத்தூர் நெடுஞ்சாலை மீது உள்ளது. இக்கிராமம் ஸ்ரீவில்லிபுத்தூரிலிருந்து 10 கி.மீ. தொலைவிலும், வத்திராயிருப்பிலிருந்து 8 கி.மீ. தொலைவிலும் உள்ளது.

## முதன்மை கல்வி நிலையங்கள்
*  கலசலிங்கம் பல்கலைக்கழகம்
* கலசலிங்கம் பொறியியல் கல்லூரி (KIT)
* விபிஎம்எம் மகளிர் பொறியியல் கல்லூரி

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
கிருஷ்ணன்கோயில்

கிருஷ்ணன்கோயில் என்பது  கீழ்காண்பவைகளில் ஏதேனும் ஒன்றைக் குறிக்கலாம்:

* கிருஷ்ணன்கோவில் (நாகர்கோவில்), கன்னியாகுமரி மாவட்டம் (நாகர்கோவில்)
* கிருஷ்ணன்கோயில், விருதுநகர் மாவட்டம் (திருவில்லிப்புத்தூர் அருகில்)

பகுப்பு:பக்கவழி நெறிப்படுத்தல்
திசியா காரா

**திசியா காரா** (*Tícia Gara*) என்பவர் அங்கேரி நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1984 ஆம் ஆண்டு அக்டோபர் மாதம் 25 ஆம் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் இவர் சதுரங்கம் விளையாடி வருகிறார். 2006  மற்றும் 2007 ஆம் ஆண்டுகளில் இவர் அங்கேரிய நாட்டின் பெண்கள் சாம்பியனாக இருந்தார். 2009 ஆம் ஆண்டு நடைபெற்ற இப்போட்டியில் திசியா காராவும் அவருடைய சகோதரி அனிதாவும் முதல் இடத்திற்கான போட்டியில் சமநிலைப் புள்ளிகளை எடுத்தனர். சமநிலை முறிவுப் போட்டியில்  அனிதா அப்போட்டியில் பட்டம் வென்றார். மகளிர் சதுர ஒலிம்பியாடு, மகளிர் ஐரோப்பிய அணி சதுரங்க சாம்பியன் போட்டி,  ஐரோப்பிய இளையோர் பெண்கள் அணி சாம்பியன் போட்டி மற்றும் மகளிர் மிட்ரோபா கோப்பை ஆகிய போட்டிகளில் அங்கேரிய அணியின் சார்பாக போட்டியிட்ட அணிகளில் திசியா காராவும் அங்கம் வகித்தார். ஆத்திரியாவின் மேரோபெனில் 2015 ஆம் ஆண்டு நடைபெற்ற  மகளிர் மிட்ரோபா கோப்பை போட்டியில் அங்கேரி அணி தங்கப்பதக்கம் வென்றது. ஆறு ஆட்டங்களில் போட்டியிட்டு ஆறு ஆட்டங்களிலும்  வெற்றிகளை ஈட்டி காரா அவ்வெற்றியில் பெரும் பங்கு வகித்தார்.

## மேற்கோள்கள்
 
## புற இணைப்புகள்
*Tícia Gara team chess record at Olimpbase.org

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அங்கேரிய சதுரங்க வீரர்கள்
தருணி சச்தேவ்

**தருணி சச்தேவ்** *(Taruni Sachdev)* 1998 மே 14 அன்று பிறந்த  இவர் ஒரு இந்திய விளம்பர நடிகை மற்றும் குழந்தை நட்சத்திரமாவார், சிறந்த தொலைக்காட்சி நிகழ்ச்சிகளிலும், படங்களிலும் அவரது பணிக்காக நன்கு அறியப்பட்டவர். *ரஸ்னா* விளம்பரங்களில் மற்றும் பாலிவுட் திரைப்படமான *பா* (2009), படத்தில் அமிதாப் பச்சனுடன் நடித்தார். வெள்ளிநட்சத்திரம் என்ற படத்தில் அம்முக்குட்டியாக நடித்ததற்காக மலையாள பார்வையாளர்களிடையே பிரபலமாக உள்ளார்.

## சுயசரிதை
### சொந்த வாழ்க்கை
தருணி சச்தேவ் மும்பை நகரைச் சேர்ந்த ஒரு தொழிலதிபரான, ஹரீஷ் சச்தேவ் மற்றும் கீதா சச்தேவ் ஆகியோருக்கு மகளாகப் பிறந்தார். மும்பை, பாந்த்ரா நகரில்  பாய் அவபாய் பிரேம்ஜி பெட்டிட் பெண்கள் உயர்நிலைப் பள்ளியில் கல்வி பயின்றார்.  தருணியின் தாயார் மும்பை ராதா கோபிநாத் கோவிலின் அகில உலக கிருஷ்ண பக்திக் கழகத்தின் பக்தராவார். (ஹரே கிருஷ்ணா இயக்கம்), தருனி கோயிலின் திருவிழாக்களிலும் நாடகங்களிலும் அரங்கேற்றம் செய்துள்ளார்..

## தொழில்
*ரஸ்னா* போன்ற பல தொலைக்காட்சி விளம்பரங்களில் தருணி நடித்தார், மேலும் *கோல்கேட்* பற்பசை, *[[ஐசிஐசிஐ வங்கி]]*, *[[ரிலையன்ஸ் கம்யூனிகேசன்]], எல்.ஜி, காஃபி பைட், கோல்ட் வின்னர்,* சக்தி மாசாலா மற்றும் *ஸ்டார் பிளஸ் டிரீம்ஸ்* ஆகிய பல தொலைக்காட்சி விளம்பரங்களிலும் தருணி தோன்றியுள்ளார். திரைப்படத்தில் மிகவும் பரபரப்பான நடிக்கும் குழந்தைகளில் ஒருவராகவும், அமிதாப் பச்சன், அபிஷேக் பச்சன் மற்றும் வித்யா பாலன் ஆகியோருடன் *பா* என்ற இந்திப் படத்திலும் (2009) நடித்துள்ளார். இவர் மலையாளப் படங்களான வெள்ளி நட்சத்திரம் (2004) மற்ரும் சத்யம் (2004) என இரு படங்களில் நடித்துள்ளார். அந்த நேரத்தில் அதிக ஊதியம் பெறும் குழந்தை நட்சத்திரமாக இருந்தார். சன் தொலைகாட்சியில் ஒளிப்பரப்பான தமிழ்த் தொடரன *[[மெட்டி ஒலி]]* என்ற நாடகத்தில் சீதாவின் மகள் மாமினி குட்டி வேடத்தில் 712 வத் அத்தியாயத்தில் இருந்து இறுதி வரை நடித்துள்ளார். இந்தித் தொடரான மூன்று முடிச்சு என்பதில் துர்காராணி வேடத்தில் நடித்துள்ளார். இவருடைய இறப்பிற்கு பின்னர் இந்தத் தொடரில் *ருஹானிக்கா தவான்* நடித்துள்ளார்

## இறப்பு
அவருடைய பிறநத நாளான 2012 மே 14 அன்று நேபாளத்தில் நடந்த ஒரு விமான விபத்தில் தருணி சச்தேவ் இறாந்தார். தருணியின் தாயார் கீதா சாக்தேவும் அவருடன் சேர்ந்து விமானத்தில் இறந்தார்.  நேபாள பயணத்திற்கு முன் 2012 மே 11 அன்று அவருடைய நண்பர்கள் அனைவரையும் கட்டிப்பிடித்து, "உங்களை சந்திப்பது இதுவே கடைசி முறை" எனக் கூறியுள்ளார். தருணியின் நண்பர்கள் இதை ஒரு நகைச்சுவையாக எடுத்துக் கொண்டனர், ஏனெனில் இதற்கு முன்னர் அவர் விமானத்தில் பறக்கும் போதெல்லாம் யாரையும் கட்டிப்பிடிப்பதில்லை. விமானம் பறப்பதற்கு முன் அவரது சிறந்த நண்பரிடம் அவர் அனுப்பிய ஒரு கடைசி செய்தி "விமானம் நொறுங்கினால் என்ன நடக்கும்" என்று கேட்டார், தொடர்ந்து "நான் உன்னை நேசிக்கிறேன்" என்ற செய்தியுடன்.
அந்த விமானத்தில் இறக்க அவரது விதி எழுதப்பட்டதாக அவரது நண்பர்கள் நம்புகின்றனர். தந்தை மற்றும் மகன்களான, அமிதாப் மற்றும் அபிஷேக் பச்சன் ஆகிய இருவரும் அவரது மரணத்தின் மீது தங்கள் துயரத்தை வெளிப்படுத்தினர்.

## குறிப்புகள்

## வெளி இணைப்புகள்
* 

பகுப்பு:1998 பிறப்புகள்
பகுப்பு:2012 இறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:Child actresses in Malayalam cinema
பகுப்பு:தமிழ்த்திரைப்பட குழந்தை நட்சத்திரங்கள்
பூனம் தில்லான்

**பூனம் தில்லான்** (Poonam Dhillon) ஏப்ரல் 18, 1962இல் பிறந்த இந்திய நடிகை ஆவார். இவர் இந்தி திரைப்படங்கள், நாடகங்கள் மற்றும் தொலைக்காட்சி தொடர்களில் நடித்துள்ளார். தில்லான் 1977இல் "ஃபெமினா மிஸ் இந்தியா" பட்டம் பெற்றவர். இவர் 80க்கும் மேற்பட்ட திரைப்படங்களில் நடித்துள்ளார். இவர் 1979இல் வெளிவந்த *நூரி*, ராஜேஷ் கன்னாவுடன் நடித்த *ரெட் ரோஸ்*(1980), *டார்ட்* (1981), *நிஷான்* (1983), *ஜமனா* (1985), *ஆவம்* (1987)  திரைப்படங்களின்  மூலமாக நன்கு அறியப்படுகிறார். மேலும் இவர் *ஜெய் சிவ் சங்கர்* (1990), *ரொமான்ஸ்* (1983), *சோஹ்னி மகிவால்* (1984), *தேரி மெகர்பானியன்* (1985), *சமுந்தர்* (1986), *சவேராய் வாலி காடி* (1986), *கர்மா* (1986) *நாம்* (1986), *மாலம்மால்* (1988) போன்ற பல படங்களில் நடித்துள்ளார்.

பூனம் தில்லான், 2009இல் நடைபெற்ற *[[பிக் பாஸ்]]* நிகழ்ச்சியில் பங்குபெற்றார். மற்றும் 2013இல், சோனி தொலைக்காட்சியின் *ஈக் நயி பெஹ்ச்சான்* தொடரில் ஷ்ரதா மோடி கதாபாத்திரத்தில் நடித்துள்ளார்.

## தொழில்
*மிஸ் யங் இந்தியா*வாக 1978 ஆம் ஆண்டில் தனது 16 வயதில் முடிசூட்டப்பட்டபோது முதன்முறையாக தில்லான் புகழ் பெற்றார். இயக்குநர் யஷ் சோப்ரா இவரை கவனித்து திரிசூல் என்ற படத்தில் ஒரு வாய்ப்பு வழங்கினார். இப்படத்தில் இடம் பெற்ற *கபூச்சி கபூச்சி கம் கம்* என்ற பாடலுக்கு நடிகர் சச்சினுடன் நடனமாடினார். சோப்ரா தயாரிப்பில் பின்னர் *நூரி* (1979) திரைப்படத்தில் நடித்தார். இதற்காக, தில்லானுக்கு சிறந்த நடிகைக்கான பிலிம்பேர் விருது பரிந்துரைக்கப்பட்டது. அதைத் தொடர்ந்து, அவர் ஹிந்தி மொழியில் 90 திரைப்படங்களை செய்தார். நடிகர் ராஜேஷ் கன்னாவுக்கு இணையாக பல படங்களில் நடித்துள்ளார். தில்லான் நடமாடும் ஒப்பனை வாகன தொழிலை ஆரம்பித்தர், இது இந்தியத் திரையுலகில் எவரும் செய்யாத ஒன்றாகும். தனது ஒப்பனை நிறுவனத்திற்கு *வானிட்டி* எனப் பெயரிட்டார்.

தில்லான் ஒரு கல்வியாளர் குடும்பத்தில் இருந்து வந்தார். அவரின் தந்தை ஒரு வானூர்தி பொறியியலாளராக இருந்தார், அவரின் தாய் ஒரு பள்ளியில் தலைமை ஆசிரியராக இருந்தார், மேலும் அவரது இரண்டு உடன்பிறப்புகளும் மருத்துவர்கள் ஆவார்கள். பூனம் தனது 16 வது வயதில் திரைப்ப்டங்களில் தோன்ற ஆரம்பித்த பிறகு பட்டம் பெற்றார். தற்போது அவர் சர்வதேச வர்த்தகத்தில் முதுநிலை வணிக நிர்வாகம் செய்து வருகிறார்.  
மருந்து விழிப்புணர்வு, எய்ட்ஸ் விழிப்புணர்வு, குடும்ப திட்டமிடல் மற்றும் உறுப்பு தானம் போன்ற சமூக காரணிகளால் அவர் மிகவும் தீவிரமாக செயல்பட்டு வருகிறார். 
காத்மாண்டு மற்றும் தில்லி *சார்க்* வணிக உச்சி மாநாட்டில் முக்கிய பேச்சாளராகவும் இருந்துள்ளார், மேலும் அவர் கலாச்சார தூதுவராக நியமிக்கப்பட்டார். அவர் *மைன்ட்மைன்* நிகழ்ச்சியில் ஒரு பேச்சாளராக இருந்தார்.

சமீபத்தில் அவர் *பொயடிக் ஜஸ்டிஸ் பிலிம்ஸ் பிரைவேட் லிமிட்டெட்* என்ற திரைப்பட தயாரிப்பு நிறுவனத்தை நிறுவியுள்ளார்.

## மேற்கோள்கள்

## வெளி இணைப்புகள்

*
*

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:பஞ்சாப் நபர்கள்
பகுப்பு:20 ஆம் நூற்றாண்டின் இந்திய நடிகைகள்
மைத்ரேயி

thumb|293x293px|மைத்திரேயி தனது கணவரான முனிவர் யாஜ்ஞவல்க்யருடன்.
**மைத்ரேயி** (*Maitreyi*) ஒரு இந்து மெய்யியல் வரலாற்றின்படி வேதகாலத்தில் வாழ்ந்தவர். பிரகதாரண்யக உபநிடதத்தில் 8 ஆம் நூற்றாண்டில் வாழ்ந்தார் என மதிப்பிடப்பட்டுள்ள வேதகால முனிவரான யாக்யவல்க்கியர் என்பவரின் இரு மனைவியரில் ஒருவராக இவரைப் பற்றிய குறிப்புகள் காணப்படுகின்றன. இந்து மதக் காவியங்களான மகாபாரதம் மற்றும் கல்பம் என்பதிலும் காணப்படுகின்றன. இருப்பினும், மைத்ரேயியை எப்போதுமே திருமணம் செய்து கொள்ளாத அத்வைதத் தத்துவஞானி என்று விவரிக்கப்படுகிறது. பண்டைய சமசுகிருத இலக்கியத்தில், இவர் "பிரம்மவதினி" (வேதத்தை விவரிப்பவர்) என்று அழைக்கப்படுகிறார்.

பண்டைய இந்திய நூல்களிலும் மைத்ரேயி காணப்பகிறார். இந்து மதக் கருத்தின்படி ஆத்மன் பற்றி யாக்யவல்க்கியருடன் உரையாடுவதாக பிரகதாரண்யக உபநிடதத்தில் சொல்லப்பட்டுள்ளது. இந்த உரையாடலின்படி, அன்பு என்பது ஒரு நபரின் ஆத்மாவால் இயக்கப்படுகிறது. மேலும், மைத்ரேயி ஆத்மன் மற்றும் பிரம்மனின் தன்மை மற்றும் அவற்றின் ஒற்றுமை பற்றியும் அத்வைத தத்துவத்தின் முக்கியத்துவத்தைப் பற்றியும் உரையாடுகிறார்.

வேத இந்தியாவில் பெண்களுக்கு கிடைக்கும் கல்வி வாய்ப்புகளின் ஒரு எடுத்துக்காட்டு மற்றும் அவர்களின் தத்துவ சாதனைகள் என மைத்ரேயியை மேற்கோள் காட்டியது, இவர் இந்திய அறிவார்ந்த பெண்களின் சின்னமாகக் கருதப்படுகிறார். மேலும் புது தில்லியில் இரை கௌரவிக்கும் வகையில் ஒரு நிறுவனம் நிறுவப்பட்டுள்ளது.

## இளமை வாழ்க்கை

இதற்கிடையில் கல்ப காலத்தில் (வேதாங்கம்) ஆசுவலாயன சூத்ரத்தில் முனிவரின் மகள் சுலாபா மைத்ரேயியாக குறிப்பிடப்படுகிறார். வேதகால சகாப்தத்தில் பல பெண்கள் அறிஞர்களாக இருந்ததை இதில் குறிப்பிடப்பட்டுள்ளது. விதேக ராச்சியத்தின் மிதிலை நகரில் இவரின் தந்தை வாழ்ந்து வந்ததாக கூறப்பட்டுள்ளது. இவர் சனகனின் அமைச்சரவையில் ஒரு அமைச்சராக இருந்தார்.

## மரபுரிமை

பல புராணங்களில் மத்ரேயியைப் பற்றி சொல்லப்பட்டுள்ளது. பண்டைய இந்தியாவின் மிகவும் கற்றறிந்த மற்றும் நல்லொழுக்கமுள்ள பெண்களில் ஒன்றாக கருதப்படுகிறார். இந்தியாவில் அறிவார்ந்த பெண்களை அடையாளப்படுத்துகிறார். தமிழ்நாட்டில் பின்னடைந்த ஒரு இடத்திலும் மற்றும் புது தில்லி அருகில் மைத்ரேயி வேத கிராமத்திலும் கல்லூரி ஒன்று ஏற்படுத்தப்பட்டுள்ளது.

## குறிப்புகள்

## நூற்பட்டியல்
*
*
*

பகுப்பு:இந்து மெய்யியலாளர்கள்
பென்சைல் ஐசோதயோசயனேட்டு

**பென்சைல் ஐசோதயோசயனேட்டு** (Benzyl isothiocyanate)  என்பது கடுகு குடும்பத் தாவரங்களில் காணப்படும் ஒரு வகை ஐசோதயோசயனேட்டு ஆகும்.

## தோற்றம்

அல்லியரியா பெட்டியோலேட்டா எனப்படும் இரண்டு ஆண்டுகளுக்கு ஒரு முறை பூக்கும் கடுகு வகைச் செடியிலும், பிலு எண்ணெய் மற்றும் பப்பாளி விதைகளில் இதைக் காணமுடியும். மைரோசினேசு நொதியால் சிதைக்கப்படும் குளுக்கோட்ரோபெயோலின் சேர்மம் இங்கு முக்கியமான விளைபொருளாகும்.  
 
## செயல்பாடு

பென்சைல் ஐசோதயோசயனேட்டும் மற்ற ஐசோதயோசயனேட்டுகளும் பொதுவாக கணைய புற்றுநோயாதலுக்கு எதிராக பாதுகாப்பானவை என்று செல் வெளிச் சோதனை முறைகள் பி21/டபிள்யூ.ஏ.எப்1 மரபனு வழியாக தெரிவிக்கின்றன.

உடல் பருமன், கொழுப்பான கல்லீரல் மற்றும் உணவில் காணப்படும் இன்சுலின் எதிர்ப்பு உணவு போன்றவை  பென்சைல் ஐசோதயோசயனேட்டு உட்செலுத்தப்பட்ட பருமனான சுண்டெலி  மாதிரியில் தாக்கத்தைக் காட்டியதாக சமீபத்தில் வெளியிடப்பட்ட ஆய்வு தெரிவிக்கிறது. 
 
## மேற்கோள்கள்

பகுப்பு:ஐசோதயோசயனேட்டுகள்
பகுப்பு:பென்சைல் சேர்மங்கள்
பகுப்பு:கரிமச் சேர்மங்கள்
இங்கா குர்ட்சிலாவா

**இங்கா குர்ட்சிலாவா** (*Inga Khurtsilava*) என்பவர் சியார்சியா நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1975 ஆம் ஆண்டு ஏப்ரல் மாதம் 17 ஆம் நாள் பிறந்தார். 1991, 1997, 2000 ஆகிய ஆண்டுகளில் மூன்று முறை சியார்சியா நாட்டின் பெண்கள் சதுரங்க சாம்பியன் பட்டத்தை இவர் வென்றிருக்கிறார்.

## வாழ்க்கை

மூன்று முறை சியார்சிய பெண்கள் சாம்பியன் என்ற பட்டம் பெற்ற இவர் 2000 ஆம் ஆண்டில் நடைபெற்ற மகளிர் உலக சதுரங்க சாம்பியன் போட்டியில் கலந்து கொண்டார். ஒற்றை வெளியேற்றப் போட்டியாக நடைபெற்ற இப்போட்டியில் முதல் சுற்றில் நோனா கேப்ரிந்தாசுவிலியை தோற்கடித்த இங்கா குர்ட்சிலாவா இரண்டாவது சுற்றில் விக்டோரியா சிமிலைட்டு நீல்சன் என்ற லித்துவேனிய வீராங்கனையால் தோற்கடிக்கப்பட்டார் ... 
2013 ஆம் ஆண்டு பிடே அமைப்பு இங்கா குர்ட்சிலாவாவிற்கு பெண்கள் கிராண்டு மாசுட்டர் பட்ட்த்தை வழங்கியது .
 
## மேற்கோள்கள்

## புற இணைப்புகள்
*Inga Khurtsilava chess games at 365Chess.com

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
ரீமா லாகு

**ரீமா லாகு** (Reema Lagoo) நயன் பத்பதே என்ற இயற்பெயருடன்) 1958 ஜூன் 21 அன்று பிறந்து  2017 மே 18 அன்று இறந்த இவர் ஓர் இந்திய நாடக மற்றும் திரை நடிகை ஆவார் இந்தி மற்றும் மராத்தி திரையுலகில் தனது நடிப்பு வாழ்க்கையைத் தொடங்கினார். மராத்தி நாடக அரங்கிலலும் நடித்துள்ளார்., 1990 களில் மற்றும் 2000 களின் முற்பகுதியில் தாயார் கதாபாத்திரங்களில் நடித்ததற்காக பெயர் பெற்றார்.

## தொழில்
லாகுவின் நடிப்பு வாழ்க்கை மராத்திய நாடக நடிகை மற்றும் திரைப்பட நடிகையாக இருந்த அவரது தாயாரின் தாக்கத்தினால் ஏற்பட்டது. *துர்கா கோட்* இயக்கிய *மாஸ்டர்ஜி* உட்பட ஐந்து படங்களில் அவர் நடித்தார்
குழந்தைக் கலைஞராக நீண்ட காலமாக நடித்து வந்த ஒரு நீண்ட இடைவெளிக்குப் பிறகு அவரது வாழ்க்கை மராத்தி நாடக அரங்கில் தொடர்ந்தது. அவர் மும்பை வந்து, பி..எல். தேஷ்பாண்டேவின் நாடகமான *மை ஃபேர் லேடி*யில் தன்னை முழுவதும் ஈடுபடுத்திக் கொண்டார். இருப்பினும், அவர் தொலைக்காட்சித் தொடர்கள், இந்தி மற்றும் மராத்தி படங்களில் நடித்துள்ளார். 1979 ஆம் ஆண்டில் அவர் மராத்தித் திரைப்படமான *சின்ஹசன்* என்ற திரைப்படத்தில் அறிமுகமானார்.

### திரைப்படம்
இந்தித் திரைப்பட துறையில் முன்னணி நடிகைகளுக்கு தாயாக அவர் நடிக்கிறார். இந்தித் திரைப்படமான *கயாமத் சே கயமத் தக்* (1988) என்ற படத்தில் பிர்பல நடிகையான ஜூஹி சாவ்லாவிற்கு தாயாக முதன்முறையாக நடித்தார். மிகவும் பிரபலமாக, பாலிவுட் தொழில்துறையில் மிகப்பெரிய வெற்றிகளில் அவர் நடித்திருக்கிறார். திரைப்படங்களில் பெரும்பாலும் நடுத்தர வயதான பாத்திரத்தில் நடித்துள்ள போதிலும், அவர் மற்ற வேடங்களிலும் நடித்தார்.

### தொலைக்காட்சி
இந்தி மற்றும் மராத்தி மொழிகளில் மிகவும் வெற்றிகரமாக ஒரு தொலைக்காட்சி நடிகராக லாகு  நடித்திருந்தார்

## சொந்த வாழ்க்கை
ரீமா லாகு 1958 ஜூன்21 அன்று ந்யன் பத்பதே என்ற இயற்பெயருடன் பிறந்துள்ளார். Her mother was Marathi stage actress இவரின் தாயார் மந்தாகினி பத்பதே என்பவரும் ஒரு மராத்தி நாடக நடிகையாவார். புனே ஹுஸூர்பாஹா உயர்நிலைப்பள்ளியில் ஒரு மாணவராக இருந்தபோதே லாகுவின் நடிப்பு திறமைகள் வெளிப்பட்டன.. அவர் உயர்நிலைக்கல்வி முடிந்தபின் தொழில் ரீதியாக நடிக்க ஆரம்பித்தார். 1979 ஆம் ஆண்டு முதல், மும்பையில் *யூனியன் பாங்க் ஆஃப் இந்தியா* என்ற வங்கியில் பத்து ஆண்டுகள் பணியாற்றினார், தொலைக்காட்சி மற்றும் திரைப்படங்களில் தோன்றிக்கொண்டே, அவர் வங்கிக் கலாச்சார நிகழ்ச்சிகளிலும் பங்கு பெற்றார்.
1976 ஆம் ஆண்டில் வங்கி மற்றும் மேடை நாடக நடிகரான விவேக் லாகுவை சந்தித்து 1978 ஆம் ஆண்டில் திருமணம் செய்து கொண்டார். திருமணத்தின் போது, அவர் ரீமா லாகு என தனது பெயரை மாற்றிக் கொண்டார். விவேக் அவரது திருமணத்தை "எங்கள் வாழ்வை மறுகட்டமைப்பதற்கான ஒரு புரிதல்" என்று விவரித்தார், பின்னர் அவர்கள் விவாகரத்து செய்தனர். தம்பதியின் மகள் மவுன்மயி ஒரு நடிகை மற்றும் நாடக இயக்குநர் ஆவார்.

## இறப்பு
ரீமா லாகு *நாம்கர்ன்* தொலைக்காட்சி தொடரில் நடிக்கும்போது  2017 மே17 அன்று இரவு 7 மணிக்கு இதயவலி ஏற்பட்டு பின்னர் அந்த இரவு மும்பை [1] கேகில்பென் திருபாய் அம்பானி மருத்துவமனைக்கு அழைத்துச் செல்லப்பட்டார். அங்கு அவரது உயிர் பிரிந்தது. மரணத்தின் போது, அவர் தனக்கு எல்லாம் நன்றாகப்போகிறது என்றும் தனக்கு சுகாதார பிரச்சினைகள் ஏதும் இல்லை" என்றும் விவரித்தார். மும்பையில் ஓஷ்வார்ரா என்ற இடத்தில் அவரது இறுதிச்சடங்கு நிகழ்த்தப்பட்டது

## மேற்கோள்கள்

## வெளி இணைப்புகள்
* 

பகுப்பு:1958 பிறப்புகள்
பகுப்பு:2017 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
நத்தாலியா பூக்சா

**நத்தாலியா பூக்சா** (*Nataliya Buksa*, பிறப்பு: நவம்பர் 6, 1996) என்பவர் உக்ரைனிய நாட்டு பெண் சதுரங்க *கிராண்டு மாசுட்டர்* ஆவார். 2015 ஆம் ஆண்டு நடைபெற்ற பெண்கள் உலக இளையோர் சதுரங்க சாம்பியன் பட்டப் போட்டியில் நத்தாலியா பூக்சா முதலிடம் பிடித்தார், இவ்வெற்றியின் மூலம் இவருக்கு *பெண் கிராண்டு மாசுட்டர் பட்டம்* கிடைத்தது. 2017 ஆம் ஆண்டிற்கான மகளிர் உலக சதுரங்க சாம்பியன் போட்டியில் விளையாடும் தகுதியையும் பெற்றார்.

உக்ரைனின் கீவ் நகரில் நடைபெற்ற பெண்களுக்கான உக்ரைன் சதுரங்க சாம்பியன் பட்டத்தை நடால்லியா பக்சா வென்றார்.

## தனிப்பட்ட வாழ்க்கை
அசர்பைசான் நாட்டைச் சேர்ந்த சதுரங்க கிராண்டு மாசுட்டர் ராஃப் மாமெதோவை நடால்லியா திருமணம் செய்து கொண்டார்.
 
## மேற்கோள்கள்

## வெளி இணைப்புகள்
*Chessgames.com
*FIDE profile
*Nataliya Buksa profile at Grandcoach.com

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உக்ரைனிய சதுரங்க ஆட்ட வீரர்கள்
எத்தில் நைட்ரேட்டு

**எத்தில் நைட்ரேட்டு** (*Ethyl nitrate*) என்பது C2H5NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நைட்ரிக் அமிலத்தினுடைய எத்தில் எசுத்தர் என்று இச்சேர்மம் வகைப்படுத்தப்படுகிறது. நிறமற்று, எளிதில் ஆவியாகக் கூடியதாய் எளிதில் தீப்பற்றி எரியக்கூடிய நீர்மமாய் இது காணப்படுகிறது. கரிமத் தொகுப்பு வினைகளில் எத்தில் நைட்ரேட்டு பயன்படுத்தப்படுகிறது. சில மருந்துகள், சாயங்கள் மற்றும் வாசனை திரவியங்கள் தயாரிப்பில் இது வேதியியல் இடைநிலையாகத் தோன்றுகிறது . 

எத்தில் நைட்ரேட்டு வளிமண்டலத்திலும்  காணப்படுகிறது, இங்கு இச்சேர்மம்  மற்ற வாயுக்களுடன் வினைபுரிந்து பனிப்புகையை   உருவாக்குகிறது. முக்கியமாக புதைபடிவ எரிபொருள்கள் எரிவதால்  உருவாகும் மாசுபடுத்தியாக இப்புகை கருதப்பட்டது எங்கெல்லாம் ஆழத்தில் இருந்து குளிர்ந்த நீர் எழுகின்றதோ  அங்கெல்லாம் அந்நீர் இயற்கையான செயல்முறைகளால் உருவாக்கப்படும் ஆல்கைல் நைட்ரேட்டுகளால் நிறைவுற்று காணப்படுகிறது என கடல் நீர் மாதிரிகள் பற்றிய சமீபத்திய பகுப்பாய்வுகள் தெரிவிக்கின்றன . 

## தயாரிப்பு

நைட்ரைல் புளோரைடு வாயுக் குமிழ்களை எத்தனால் வழியாக -10° செல்சியசு வெப்பநிலையில் செலுத்தும்போது எத்தில் நைட்ரேட்டு உருவாகிறது இதனால் இவ்வினை விரிவாக ஆராயப்பட்டது.. 
   
எத்தனாலை நைட்ரேற்றம் செய்து எத்தில் நைட்ரேட்டை தயாரிக்க இயலும். புகையும் நைட்ரிக் அமிலம் அல்லது அடர் கந்தக அமிலம் மற்றும் நைட்ரிக் அமிலக் கலவை இதற்காகப் பயன்படுத்தப்படுகிறது. மேலும் தூய்மைப்படுத்த முனைந்தால் வெடிக்கும் வாய்ப்பு உண்டு. 

## மேற்கோள்கள்

பகுப்பு:எத்தில் எசுத்தர்கள்
பகுப்பு:ஆல்க்கைல் நைட்ரேட்டுகள்
டிரையெத்தில் ஆர்த்தோ அசிட்டேட்டு

**டிரையெத்தில் ஆர்த்தோ அசிட்டேட்டு** (*Triethyl orthoacetate*) என்பது C8H18O3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டிக்  அமிலத்தினுடைய ஆர்த்தோ எசுத்தர் என்று இச்சேர்மம் வகைப்படுத்தப்படுகிறது. 1,1,1-டிரையீத்தாக்சியீத்தேன் என்ற பெயராலும் இச்சேர்மம் அழைக்கப்படுகிறது. எண்ணெய் தன்மை கொண்ட நீர்மமான இச்சேர்மம் மஞ்சள் நிறத்திலும் நிறமற்றதாகவும் காணப்படுகிறது.

ஓர் ஆல்ககாலின் அமைப்பில் ஓர் அசிட்டேட்டு குழுவை அறிமுகப்படுத்த உதவும் கரிமத் தொகுப்பு வினைகளில் டிரையெத்தில் ஆர்த்தோ அசிட்டேட்டு பயன்படுத்தப்படுகிறது. யான்சன் – கிளெய்சன் மறுசீராக்கல் வினையிலும் இச்சேர்மம் பயன்படுத்தப்படுகிறது .

## மேற்கோள்கள்

பகுப்பு:எத்தில் எசுத்தர்கள்
பகுப்பு:கரிம வேதியியல் வினையாக்கிகள்
பகுப்பு:ஆர்த்தோ எசுத்தர்கள்
கனன் தேவி

**கனன் தேவி** *(Kanan Devi)* 22 ஏப்ரல் 1916 முதல் 17 ஜூலை 1992 வரை இருந்த இந்திய நடிகை மற்றும் பாடகி ஆவார். இந்தியத் திரைப்படத்துறையின் ஆரம்பகால பாடல்களில் அவர் இருந்தார், பெங்காலி சினிமாவின் முன்னணி நட்சத்திரமாக பிரபலமடைந்துள்ளார். அவர் விரைவாக பாடும் பாணியானது,   கொல்கத்தாவின் திரையரங்குகளில் மிகப்பெரிய அளவில் பயன்படுத்தப்பட்டது.
## சுயசரிதை
கனன் தேவி, மேற்கு வங்காளம்  ஹவுராவில் ஏப்ரல் 22, 1916இல் பிறந்தார். தனது சுயசரிதையான  "சபாரி அமி நாமி" யில், கனன் தன் பெற்றோர்களாக கருதப்பட்டவர்கள் இரத்தின சந்திர தாஸ் மற்றும் ரஜோபாலா ஆகிய இருவரும் ஒன்றாக வாழ்ந்து வந்ததாக குறிப்பிட்டுள்ளார். அவரது வளர்ப்பு தந்தையான ரத்தன் சந்திர தாஸ்,  இறப்புக்குப் பிறகு கனனும் அவரது தாயாரும் தனித்து விடப்பட்டனர். சிலர், கனன்தேவி, ஹௌராஸ் செயிண்ட் ஏஞ்சல்ஸ் பள்ளியில் படித்தார் எனவும், ஆனால் படிப்பை முழுவதுமாக முடிக்கவில்லை எனவும் கூறுகின்றனர்.

அவரது நலம் விரும்பியான "காகா பாபு" என்று அவரால் அழைக்கப்பட்ட துளசி பானர்ஜி, அவரை மதன் *தியேட்டர்ஸ்*/ஜோதி *ஸ்டுடியோ*விற்கு அறிமுகம் செய்து வைத்தார். அப்போது கனனுக்கு வயது 10. 1926இல் வெளிவந்த "ஜெய்தேவ்" என்கிற படத்தில் ஒரு சிறு கதாபாத்திரத்தில் நடித்தார். அதைத் தொடர்ந்து, 1927இல் வெளிவந்த "சங்கராச்சார்யா" திரைப்படத்தில் நடித்தார். இதன் மூலமாக அவர் கனன் பாலா என்று அறியப்பட்டார்.

அவர் இந்திய திரைப்படத்தின் முக்கிய பிரமுகர்களான கே. எல். சைகல், பங்கஜ் முல்லிக், பிரமாதேஷ் பருவா, பஹரி சன்யால், சபி பிஸ்வாஸ் மற்றும் அசோக் குமார் ஆகியோருடன் பணிபுரிந்துள்ளார். கனன் தேவி அசோக் மைத்ரா என்பவரை திசம்பர் 1940இல் மணந்து கொண்டார். சில காரணங்களால் 1945இல் விவாகரத்து செய்தார். பின்னர் "ஹரிதாஸ் பட்டாச்சார்ஜி" என்பவரை 1949இல் மணந்து கொண்டார். இந்திய திரையுலகிற்கு தனது பங்களிப்புக்காக கனன் தேவி பெங்காலித் திரையுலகின் முதல் பெண்மணியாக பல விருதுகளைப் பெற்றார். விஷ்வாபாரதியின் கௌரவ பட்டம், 1968 ஆம் ஆண்டில்  பத்மசிறீ மற்றும் 1976 ஆம் ஆண்டில் தாதாசாஹேப் பால்கே விருது போன்ற விருதுகளைப் பெற்றார்.

## மேற்கோள்கள்

## வெளி இணைப்புகள்

* www.kanandevi.com

* 

பகுப்பு:1916 பிறப்புகள்
பகுப்பு:1992 இறப்புகள்
பகுப்பு:தாதாசாகெப் பால்கே விருது பெற்றவர்கள்
பகுப்பு:இந்தியத் திரைப்பட நடிகைகள்
பகுப்பு:வங்காள மக்கள்
பகுப்பு:20 ஆம் நூற்றாண்டின் இந்திய நடிகைகள்
தாரியா வாயிட்டு

**தாரியா சிடானிசிலேவோவ்னா வாயிட்டு** (*Daria Stanislavovna Voit*) என்பவர் உருசிய நாட்டின்  பெண் சதுரங்க கிராண்டு மாசுட்டர் ஆவார். இவர் 1994 ஆம் ஆண்டு சனவரி மாதம் 11 ஆம் நாள் பிறந்தார். பிடே மாசுட்டர் மற்றும் பெண் கிராண்டு மாசுட்டர் பட்டங்களுடன் இவர் சதுரங்கம் ஆடி வருகின்றார். 
 
## சதுரங்க வாழ்க்கை

2013 ஆம் ஆண்டு நடைபெற்ற மகளிர் உருசிய இளையோர் சதுரங்க சாம்பியன் போட்டியில் தாரியா வாயிட்டு வெற்றி பெற்றார் . அடுத்த ஆண்டில் ஏரவான் நகரில் நடைபெற்ற ஐரோப்பிய பல்கலைக்கழகங்களுக்கிடையிலான சதுரங்க சாம்பியன் பட்டப் போட்டியின் பெண்கள் பிரிவில் வாயிட்டு வெற்றி பெற்றார் . இதே போல 2016 இல் மாசுக்கோ பெண்கள் விரைவு  சதுரங்க சாம்பியன் பட்டத்தையும் பிளிட்சு எனப்படும் நேரக் கட்டுப்பாட்டு சாம்பியன் போட்டியையும் இவர் வென்றார் . 2016 ஆம் ஆண்டு நோவோசிபிர்சுக் நடைபெற்ற பெண்கள் உருசிய சாம்பியன் பட்டப் போட்டி ஒன்றில் 4 முதல் 7 இடங்களுக்கான போட்டியின் இறுதியில் வாயிட்டு சமநிலை பெற்றார் .

## மேற்கோள்கள்

## புற இணைப்புகள்
*Daria Voit chess games at 365Chess.com

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உருசிய சதுரங்க வீரர்கள்
கோட்டூர் ஊராட்சி (தஞ்சாவூர்)

**கோட்டூர் ஊராட்சி** (*Kottur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1566 பேர் வசிக்கின்றனர். இந்த ஊராட்சியில் மொத்தம் 403 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 74.8% மற்றும் பெண்களின் எழுத்தறிவு விகிதம் 34.9% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
மதுரை மாவட்டம் (சென்னை மாகாணம்)

**மதுரை மாவட்டம்** (**Madura District**) என்பது பிரித்தானிய இந்தியாவின்,  சென்னை மாகாணத்தின் ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான மதுரை, தேனி, இராமநாதபுரம், சிவகங்கை, புதுக்கோட்டை மற்றும் திண்டுக்கல் மாவட்டத்திலிருந்து திண்டுக்கல், நிலக்கோட்டை, நத்தம் மற்றும் விருதுநகர் மாவட்டத்திலிருந்து அருப்புக்கோட்டை, திருச்சுழி மற்றும் விருதுநகர் பகுதிகளையும் மற்றும் திருச்சிராப்பள்ளி மாவட்டத்திலிருந்து மணப்பாறை பகுதிகளையும் உள்ளடங்கும் .

## வரலாறு
மதுரை மாவட்டமானது பாண்டியப் பேரரசின் மையமாக இருந்தது. இதன் தலைநகராக  மதுரை நகரானது சங்க காலத்திலிருந்து இருந்து வந்தது. கி.பி. 10ஆம் நூற்றாண்டில் இப்பகுதியானது சோழப் பேரரசால் கைப்பற்றப்பட்டது. 10 ஆம் நூற்றாண்டு முதல் 13 ஆம் நூற்றாண்டு வரை சோழர்களின் மேலாதிக்கத்தில் பாண்டியர்கள் இருந்தனர். சோழர்களின் வீழ்ச்சிக்குப் பின்னர் மீண்டும் பாண்டியர்கள் தங்கள் பேரசை நிலைநாட்டினர்.  குறுகிய கால தனி ஆட்சிக் காலத்துக்குப் பின்னர், பாண்டியர்கள் அலாவுதீன் கில்சியினால் ஆளப்பட்ட தில்லி சுல்தானகத்தால் தோற்கடிக்கப்பட்டார்கள். அதன்பிறகு மதுரைப் பகுதியானது விசயநகரப் பேரரசால் வெற்றி கொள்ளப்படும்வரை மதுரை சுல்தானகத்தால் ஆளப்பட்டது. விஜயநகரப் பேரரசின் வெற்றிக்குப் பிறகு மதுரை நயக்கர் அசின் ஆட்சி நிலைகொண்டது.  1736 இல் மதுரை நாயக்கர் ஆட்சி முடிவுக்கு வந்து ஒரு பெரிய வெற்றிடம் உருவாகியது. இதனால் சிறிதுகாலம் உள்நாட்டுக் குழப்பங்கள் ஏற்பட்டன. முடிவில் மதுரையை பிரித்தானிய கிழக்கிந்திய நிறுவனம் கைப்பற்றி மதுரை மாவட்டமானது உருவாக்கப்பட்டது.

## வட்டங்கள்
மதுரை மாவட்டம் பதினான்கு வட்டங்களாக பிரிக்கப்பட்டிருந்தது. இதில் இராமநாதபுரம் சமஸ்தானத்துக்கு உட்பட்ட  5 *சமீந்தாரி* வட்டங்களும், சிவகங்கைச் சீமைக்கு உட்பட்ட 3 *சமீந்தாரி* வட்டங்களும் அடங்கும்.

* திண்டுக்கல் (பரப்பு: ; தலைமையகம்: திண்டுக்கல்)
* மதுரை (பரப்பு: ; தலைமையகம்: மதுரை)
* மேலூர் (பரப்பு: ; தலைமையகம்: மேலூர்)
* முதுகுளத்தூர் (இராமநாதபுரம் சமஸ்தானத்தின் ஒரு பகுதி)
* பரமக்குடி (இராமநாதபுரம் சமஸ்தானத்தின் ஒரு பகுதி)
* பெரியகுளம் (பரப்பு: ; தலைமையகம்: பெரியகுளம்)
* புதுக்கோட்டை
* இராமநாதபுரம் (இராமநாதபுரம் சமஸ்தானத்தின் ஒரு பகுதி)
* சிவகங்கை (சிவகங்கைச் சீமையின் ஒரு பகுதி)
* திருச்சுழி (இராமநாதபுரம் சமஸ்தானத்தின் ஒரு பகுதி)
* திருமங்கலம் (பரப்பு: ; தலைமையகம்: திருமங்கலம்)
* திருப்பத்தூர் (சிவகங்கைச் சீமையின் ஒரு பகுதி)
* திருப்புவனம் (சிவகங்கைச் சீமையின் ஒரு பகுதி)
* திருவாடனை (இராமநாதபுரம் சமஸ்தானத்தின் ஒரு பகுதி)

## நிர்வாகம்
1901 ஆம் ஆண்டில் மதுரை மாவட்டமானது நிர்வாக வசதிக்காக, நான்கு கோட்டங்களாகப் பிரிக்கப்பட்டது. 

* திண்டுக்கல் கோட்டம்: திண்டுக்கல், கொடைக்கானல், பழநி, பெரியகுளம் ஆகிய வட்டங்கள்.
* இராமநாதபுரம் கோட்டம்: இராமநாதபுரம் சமஸ்தானம் மற்றும் சிவகங்கை சமஸ்தானம்.
* மதுரை கோட்டம்: மதுரை மற்றும் திருமங்கலம் வட்டங்கள்.
* மேலூர் கோட்டம்: மேலூர் வட்டம்.

## சான்று
* 

பகுப்பு:சென்னை மாகாண மாவட்டங்கள்
2-பிரிடைலெத்திலமீன்

**2-பிரிடைலெத்திலமீன்** (*2-Pyridylethylamine*) என்பது C7H10N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு இசுட்டமீன் முதன்மை இயக்கியாக கருதப்படுகிறது. எச்1 துணை பிரிவுக்காக இந்த இயக்கி தேர்ந்தெடுக்கப்படுகிறது.

## மேற்கோள்கள்

பகுப்பு:அமீன்கள்
பகுப்பு:பிரிடின்கள்
பகுப்பு:பல்லின வளையச் சேர்மங்கள்
வடக்கு சுமாத்திரா

**வடக்குச் சுமாத்திரா** (North Sumatra) என்பது இந்தோனேசியா நாட்டின் ஒரு மாகாணமாகும்.

இது சுமாத்திரா தீவின் வடமேற்குப் பகுதியில் அமைந்துள்ளது. இதன் தென்மேற்குப் பகுதியில் இந்தியப் பெருங்கடலும் வடகிழக்கு பகுதியில் மலாக்கா நீரிணையும் அமைந்துள்ளன.

வடக்குச் சுமாத்திராவின் தலைநகர் மேடான் நகரமாகும்.
படிமம்:Lake Toba, North Sumatra (48).JPG|தோபா ஏரி - வடக்குச் சுமாத்திரா


பகுப்பு:இந்தோனேசிய மாகாணங்கள்
எங்க அம்மா ராணி

**எங்க அம்மா ராணி** (*Enga Amma Rani*) 2017 ஆம் ஆண்டு தன்சிகா நடிப்பில், இளையராஜா இசையில், எஸ். பாணியின் இயக்கத்தில் வெளியான தமிழ் திரைப்படம். இப்படத்தில் தன்சிகா இரு குழந்தைகளின் தாயாக நடித்துள்ளார்.

## கதைச்சுருக்கம்

மலேசியாவில் இரட்டைக் குழந்தைகளான  தன் இரு பெண் குழந்தைகளுடன் தனியாக வசித்து வருகிறாள் துளசி (தன்சிகா). அவளது குழந்தைகள் மீரா (வர்ணிகா) மற்றும் தாரா (வர்ஷா). அவளது கணவன் காணாமல் போனதால் அவளால் இந்தியாவுக்குச் செல்ல முடியவில்லை. நிதிப் பிரச்சனைகள் மற்றும் விசா தொடர்பான பிரச்சனைகள் காரணமாக அவள் அங்கேயே தங்க நேரிடுகிறது. ஒரு நாள் திடீரென தாரா வினோத நோயால் பாதிக்கப்பட்டு இறக்கிறாள். மீராவை பரிசோதிக்கும் மருத்துவர் அவளுக்கும் அந்த நோயின் அறிகுறிகள் தென்படுவதாகக் கூறுகிறார்.

துளசி மீராவை ஒரு மலைப்பிரதேசத்திற்கு அழைத்துச் செல்கிறாள். மீராவிற்குள் ஒரு ஆத்மா புகுந்ததை அறிகிறாள். அந்த ஆத்மா அவளை ஆட்டுவிப்பதையும் அறிகிறாள். அந்த ஆத்மா ஒரு சிறுமி சத்யாவின் ஆத்மா ஆகும். அந்த சிறுமியின் தந்தை  தொழிலில் அதிக லாபம் கிடைப்பதைத் தன் நண்பனிடம் சொல்கிறான். அந்த நண்பன் அவரது மகளைக் கடத்துகிறான். பின் வேறொருவரைப் போல் தொலைபேசியில் பேசி பணத்தைக் கொடுக்காவிட்டால்  அவனது மகளைக் கொல்வதாக  மிரட்டுகிறான். இதை அந்த நண்பனிடமே சொல்லும் அந்தப் பெண்ணின் தந்தை காவல் நிலையத்தில் புகாரளிக்கப் போவதாக சொல்கிறார். இதனால் அவன் தன்னையும் தன் தந்தையையும் கொன்றதாக அந்த ஆத்மா கூறுகிறது. தன்னைக் கொன்றவனைக் கொல்லவே மீராவின் உடலில் புகந்ததாக கூறுகிறது ஆத்மா. அந்த சிறுமியின் ஆத்மா தன் மகள் மீராவின் உடலில் இருந்தால் அவளுக்கு அந்த நோயால் பாதிப்பு ஏற்படாது என்பதை அறியும் துளசி, தன் மகளின் உடலைவிட்டு நீங்க வேண்டாம் என்று வேண்டுகிறாள். ஆனால் அந்த இருவரைக் கொன்ற நண்பன் ஒரு விபத்தில் இறக்கிறான். இதனால் தான் மீராவின் உடலில் இனி இருக்க இயலாது என்று கூறி உடலைவிட்டு நீங்குகிறது ஆத்மா. அதன் பின் தன் மகளின் உயிரைக் காப்பாற்ற துளசி என்ன செய்தாள்? என்பதே அதிர்ச்சியூட்டும் முடிவு.

## நடிகர்கள்

* தன்சிகா - துளசி 
* வர்ணிகா - மீரா 
* வர்ஷா - தாரா 
* சங்கர் ஸ்ரீஹரி - முரளி 
* நமோ நாராயணா - சொக்கலிங்கம் 
* அனில் முரளி - ராஜன் 
* மனோஜ் குமார் - சத்யாவின் தந்தை  
* நிதிஷ் வீரா 
* வைசாலி தணிகா - துர்கா 
* ரிந்து ரவி 
* மீனா கார்த்திக் 
* வி.ஐ.பி. கிருஷ்ணா 
* சுஜாதா தணிகா

## தயாரிப்பு

எஸ். பாணி இயக்குநர் சமுத்திரக்கனியிடம் உதவி இயக்குநராகப் பணியாற்றியவர். இப்படத்தின் படப்பிடிப்பு மலேசியாவில் நடைபெற்றது.

## மேற்கோள்கள்


## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
சேண்டுசுபிட்

**சேண்டுசுபிட்** (*Sandspit*)  என்பது பாக்கித்தானிலுள்ள ஒரு கடற்கரை ஆகும். இக்கடற்கரை பாக்கித்தானின் சிந்து மாகாணத்திலுள்ள கராச்சிக்கு தென் மேற்கில் அமைந்துள்ளது. இது மிகவும் பிரபலமான ஒரு சுற்றுலா தலமாகும்.

பல்வேறு வகையான கடல் வாழ் பாசி உயிரினங்களும், நண்டுகளும் இங்கு காணப்படுகின்றன. இங்குள்ள ஆழமற்ற நீர் நீச்சல் மற்றும் சூரிய குளியலுக்கு ஏற்றதாக உள்ளது. இங்கு அசாதாரண பாறை உருவாக்கத் தோற்றங்கள் காணப்படுகின்றன. ஓய்வெடுக்கவும் அடிக்கடி சென்று காற்று வாங்கவும் வசதியாக கராச்சியில் உள்ள ஒரு பொழுது போக்கிடமாக இக்கடற்கரை கருதப்படுகிறது. ஒட்டக சவாரிக்கும் குதிரை சவாரிக்கும் இந்தக் கடற்கரை வசதியாக உள்ளது .

கடந்த இருபது ஆண்டுகளாக சிந்து மாகாண வனவிலங்குத் துறையால் செயல்படுத்தப்பட்டு வரும் பச்சை மற்றும் ஆலிவ் ஆமைகள் கூடு கட்டுமிடமாக இக்கடற்கரை திகழ்கிறது. குளிர்கால மாதங்களின் தொடக்கத்தில் கூடு கட்டுதல் இங்கு நடக்கிறது. சமீபத்திய ஆண்டுகளில் இயற்கைக்கான உலகளாவிய நிதியம் அமைப்பும் – பாக்கித்தானும் சேண்டுசுபிட் கடற்கரையில் ஆமைகளைப் பாதுகாக்கும் நடவடிக்கைகளில் ஈடுபட்டுள்ளன. இதற்காக இக்கடற்கரையில் வெதுவெதுப்பான நிலப்பகுதி மையத்தை அமைத்து ஆமைப் பாதுகாப்பு நடவடிக்கைகள் தொடங்கப்பட்டுள்ளன .

## மேற்கோள்கள்

பகுப்பு:சிந்து மாகாணம்
பகுப்பு:கடற்கரைகள்
சோனல்பா நிலக்கரிச் சுரங்கம்

**சோனல்பா நிலக்கரிச் சுரங்கம்** (*Sonalba Coal Mine*) பாக்கித்தானின் சிந்து மாகாணத்தில் அமைந்துள்ளது. இச்சுரங்கத்தில் இருக்கும் எரிக்கும் நிலக்கரியின் இருப்பு 2.47 பில்லியன் டன்களாகும். ஆசியா மற்றும் உலகின் மிகப் பெரிய நிலக்கரி இருப்பு கொண்டுள்ள சுரங்கங்களில் சோனல்பா நிலக்கரிச் சுரங்கமும் ஒன்றாகும் . 

## மேற்கோள்கள்

பகுப்பு:பாக்கித்தானிலுள்ள சுரங்கங்கள்
பகுப்பு:பாக்கித்தானின் நிலக்கரி சுரங்கங்கள்
சென்னை கட்டடக்கலை

[thumb|400x400px| [ரிப்பன் கட்டடம், சென்னை நகரில் காணப்படும் இந்திய-சாராசெனிக் கட்டடக்கலை பாணியின் ஒரு எடுத்துக்காட்டு.]]
சென்னை கட்டடக்கலை பல கட்டடக் கலைகளின் தொகுப்பாகும். பழங்காலத்தில் பல்லவர்களால் கட்டப்பட்ட திராவிடக் கோயில்கள் முதல் காலனித்துவத்தின் கடைசியாக இந்தோ-சராசனிக் பாணியில் வானளாவிய கட்டடங்களை கொண்டது. சென்னை துறைமுகத்தில் காலனித்துவத்தின் அடையாளமாக பழைய கோயில்கள் தேவாலயங்கள் மசூதிகள் துறைமுகத்தின் அருகில் நிலை நிறுத்தப்பட்டுள்ளன.

2014 ஆம் ஆண்டு வரையில், சென்னை நகரம் அதன் 426 &nbsp; சதுர கி.மீ. எல்லைக்குள் சுமார் 6,25,000 கட்டடங்கள் கொண்டிருந்தது. அதில் சுமார் 35,000 அடுக்குமாடிகள் (நான்கு மற்றும் அதற்கு மேற்பட்ட மாடிகள்) ஆகும். இவற்றில், கிட்டத்தட்ட 19,000 வணிக நோக்கங்களுக்காக கட்டமைக்கப்பட்டுள்ளன.

## சுருக்கமான வரலாறு
ஐரோப்பிய காலனி ஆதிக்கத்தில் இந்தியா இருந்தபோது, புதிய, ரோமானிய கட்டடக் கலைகள் கொண்டுவரப்பட்டன. இந்திய துணைக் கண்டத்தில் பிரித்தானிய குடியேற்றமாக சென்னை அதன் பாணியில் கட்டப்பட்ட பல கட்டுமானங்களை கொண்டுள்ளது. ஆரம்ப காலங்களில் கிடங்குகள், சுவர் பதிவுகள் கொண்ட நகரம் கடற்கரை ஓரம் கட்டமைக்கப்பட்டது. முகலாயர்களுக்கு பிறகு ஐரோப்பிய குடியேற்றவாதிகள் ஆகிய போர்ச்சுக்கீசியர், பிரஞ்சு போன்றவர்களைவிட பிரிட்டிஷாரின் கட்டடக்கலை அதிக தாக்கத்தை ஏற்படுத்தியது.

தொழிற்சாலைகள், நீதிமன்றங்கள், கல்வி நிலையங்கள், நகராட்சி கூடங்கள், பங்களாக்கள் போன்றவை பொறியாளர்களால் கட்டப்பட்ட சாதாரண கட்டமைப்புகள் ஆகும். சில பொது கட்டடங்கள் லண்டனில் உள்ளது போல் அல்லாமல் செங்கல் மற்றும் சுண்ணாம்பால் கட்டப்பட்டன. பல தேவாலயங்கள் லண்டனில் உள்ளதைப் போலவே கட்டப்பட்டு இருந்தன. உதாரணம் புனித ஜார்ஜ் கோட்டையில் உள்ள செயின்ட் மேரி சர்ச்.

அதிகாரம் பிரித்தானிய அரசிடமிருந்து, இங்கிலாந்தின் கிழக்கிந்திய கம்பெனியிடம் வந்ததும் ரயில்வே இந்தியாவில் அறிமுகம்  செய்யப்பட்டது. இது இந்திய கட்டடக்கலை வரலாற்றில் ஒரு மைல்கல்லாகும். கான்கிரீட், கண்ணாடி, வார்ப்பிரும்பு போன்றவை கட்டுமானத்தில் அதிக அளவில் பயன்படுத்தப்பட்டன. இந்திய கட்டடக்கலையும் இந்த கட்டடக் கலையுடன் இணைந்தது. எனவே இந்தோ சராசனிக் கட்டடக்கலை பத்தொன்பதாம் நூற்றாண்டின் இறுதியில் உருவானது.

## கட்டடக்கலை பாங்குகள்
[thumb|250x250px| [அரசு அருங்காட்சியகம், சென்னை|அரசு அருங்காட்சியகம், எழும்பூர், இந்தோ-சாராசானிக் பாணியில்மைந்தது.]]
அலங்கார வேலைப்பாடு முறை தோன்றுவதற்கு முன் சென்னையில் இந்தோ சராசனிக் பாணியிலான கட்டடக்கலையும், மும்பையில் கோதிக் பாணி கட்டடக்கலையும் ஆதிக்கம் செய்தன.

### சுதந்திரத்திற்குப் பின்
சுதந்திரத்திற்குப் பிறகு நவீன கால கட்டடகலை சென்னையில் அதிகமானது. 1959 ஆம் ஆண்டு எல். ஐ. சி. கட்டடம் கட்டப்பட்டது. இது நாட்டின் மிக உயரமான கட்டடங்களில் ஒன்றாக அந்நேரத்தில் திகழ்ந்தது. சுண்ணாம்பு, செங்கல் கட்டுமானத்தில் இருந்து கான்கிரீட் கட்டடங்களாக மாற்றப்பட்டிருந்தது. சென்னை துறைமுகத்தில் வானிலை ரேடார் இருப்பதால் 10 கிலோ மீட்டர் சுற்றளவில், 60 மீட்டருக்கும் உயரமான கட்டடங்கள் கட்டுவதற்கு தடை விதிக்கப்பட்டுள்ளது. நகரத்தின் மையப் பகுதியில் தரைப்பகுதி விகிதம் (FAR) 1.5 க்கும் குறைவாக உள்ளது. இது பிற சிறு நகரங்களை விடவும் குறைவாக உள்ளது. இதன் விளைவாக நகரம் செங்குத்து வளர்ச்சியில் இல்லாமல், கிடைமட்டமாக விரிவடைகிறது. நகரத்தின் தெற்கு மற்றும் தென் மேற்கு பகுதிகளில் செங்குத்து வளர்ச்சி (50 மாடிகள் வரை) அதிகப்படியாக காணப்படுகிறது.

## மேலும் காண்க

* சென்னை உயர்ந்த கட்டடங்களின் பட்டியல்
* சென்னையில் உள்ள மரபுகள்

## குறிப்புகள்

பகுப்பு:சென்னைக் கட்டிடங்கள்
பகுப்பு:இந்தியக் கட்டிடக்கலை
திருநெல்வேலி மாவட்டம் (சென்னை மாகாணம்)

**திருநெல்வேலி மாவட்டம்** (**Tinnevely District**) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான திருநெல்வேலி, தென்காசி, தூத்துக்குடி மற்றும் விருதுநகர் மாவட்டத்தில் இராஜபாளையம், திருவில்லிபுத்தூர், சிவகாசி, சாத்தூர் போன்ற வட்டங்களை  உள்ளடக்கியது.

## மக்கள் வகைப்பாடு
1901 ஆம் ஆண்டில், திருநெல்வேலி மாவட்ட மக்கள் தொகையானது 2,059,607 ஆகும். இதில்  முஸ்லிம் மற்றும் கிறித்தவ மக்கள் குறிப்பிடத்தக்க எண்ணிக்கையில் இருந்தனர்.

## நிர்வாகம்
இந்த மாவட்டமானது நான்கு நகராட்சிகளைக் கொண்டு இருந்தது. அவை: திருநெல்வேலி, ஸ்ரீவில்லிப்புத்தூர், தூத்துக்குடி, பாளையங்கோட்டை ஆகியவை.

## துணை கோட்டம்
1901 ஆம் ஆண்டு நிர்வாக வசதிக்காக திருநெல்வேலி மாவட்டம் மூன்று துணை கோட்டங்களாக பிரிகப்பட்டது அவை 
**திருநெல்வேலி துணை கோட்டம்**:
*திருநெல்வேலி வட்டம்
*சங்கரநயினார்கோவில் வட்டம்
*ஸ்ரீ வில்லிபுத்தூர் வட்டம் ஆகிய வட்டங்களை உள்ளடக்கியது ஆகும்
** தூத்துக்குடி துணை கோட்டம்:** 
*ஸ்ரீவைகுண்டம் வட்டம்  
*திருச்செந்தூர் வட்டம் 
*கோவில்பட்டி வட்டம் ஆகியவற்றை கொண்டது
**சேரன்மகாதேவி துணை கோட்டம்:**
*அம்பாசமுத்திரம் வட்டம்
*நாங்குநேரி வட்டம்
*தென்காசி வட்டம் ஆகிய வட்டங்களை உள்ளடக்கியது

## வட்டங்கள்
திருநெல்வேலி மாவட்டம் ஒன்பது வட்டங்களாக பிரிக்கப்பட்டிருந்தது :-
* அம்பாசமுத்திரம் (பரப்பு:; தலைமையகம்: அம்பாசமுத்திரம்)
* நாங்குனேரி (பரப்பு:; தலைமையகம்: நாங்குனேரி)
* ஒட்டப்பிடாரம் (பரப்பு:; தலைமையகம்: ஒட்டப்பிடாரம்)
* சங்கரன்கோவில் (பரப்பு:; தலைமையகம்: சங்கரநயினார் கோவில்)
* சாத்தூர் (Area:; தலைமையகம்: சாத்தூர்)
* திருவைகுண்டம் (பரப்பு:; தலைமையகம்: ஸ்ரீவைகுண்டம்)
* திருவில்லிபுத்தூர் (பரப்பு:; தலைமையகம்: ஸ்ரீவில்லிபுத்தூர்)
* தென்காசி (பரப்பு:; தலைமையகம்: தென்காசி)
* திருநெல்வேலி (பரப்பு:; தலைமையகம்: திருநெல்வேலி)

பகுப்பு:சென்னை மாகாண மாவட்டங்கள்
சாத்தனூர் ஊராட்சி (திருவிடைமருதூர்)

** சாத்தனூர் ஊராட்சி** (*Sathanur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.

## மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 3761 ஆகும். இக்கிராமத்தில் மொத்த 969 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 69.9% மற்றும் பெண்களின் எழுத்தறிவு விகிதம் 31.9% ஆகும்.

## மேற்கோள்கள்

பகுப்பு:தஞ்சாவூர் மாவட்ட ஊராட்சிகள்
அன்னபார்

thumb|முன்பக்க தோற்றவடிவம்
thumb|பின்பக்க தோற்றவடிவம்
ஒரு ரோஸ்மவுண்ட் **அன்னபார்** (ஆங்: **Annubar)** (அ) “சராசரி பீட்டோ குழாய்” எனப்படும் முதன்மை உறுப்பானது ஒர் குழாயின் வழியே செல்லும் பாய்மங்களின் (வாயு, நீராவி மற்றும் திரவங்கள்) ஒட்டத்தினை அளவிடப் பயன்படும் ஒற்றைப்புள்ளி பீட்டோ குழாயினைப் போன்ற பல்வேறு புள்ளிகளின் சராசரியை கணக்கீடும் ஒர் பீட்டோ குழாய் ஆகும். ஒற்றைப்புள்ளி பீட்டோ குழாயினை விட பல்வேறு புள்ளிகளின் சராசரியை அளவீடும் அன்னபார் துல்லியமானதாகும்.

பீட்டோகுழாய் என்பது ஒரு குழாயின் வழியே பாயும் திரவத்தின்   நிலையான அழுத்தம் மற்றும் பாய்ம அழுத்தம் இவற்றிற்கிடையேயுள்ள வித்தியாசத்தினை அளவீடுகிறது. இந்த அழுத்தங்களுக்கிடையுள்ள வித்தியாசத்திலிருந்து பெர்னூலி கொள்கை மற்றும் குழாயின் உள்விட்டம் ஆகியவற்றினைப் பயன்படுத்தி  ஒட்டத்தின் கன அளவு கணக்கீடப்படுகிறது .

ஒரு “அன்னபார்” மற்றும் பராம்பரிய “பீட்டோ குழாய்” இடையேயள்ள மிகப்பெரிய வித்தியாசம் ஆனது  குழாயின் பல்வேறு பகுதிகளிலிருந்து  மாதிரிகளை அன்னபார் எடுக்கிறது. இந்த வழியில் அன்னபார், குழாயின் குறுக்குவெட்டு முழுவதிலிருந்தும்  பாயும் மாறுபாடுகளுக்கான அழுத்தங்களின் வித்தியாசத்தின்  கணக்குகளை  எடுத்துக்கொள்கின்றன. பீட்டோ குழாய் ஆனது குழாயின் பாய்மங்களின் திசைவேகத்தின் சராசரி வேகத்திற்கு அருகில் இருக்கும் ஒரு புள்ளியில் இதேபோன்ற அளவீட்டைக் கொடுக்கும்.

அன்னபாரின் டி-வடிவ குறுக்குவெட்டு அமைப்பு ஆனது மற்ற 'சராசரி பீட்டோ குழாயினை' விட அதிக உறுதியாகவும் குறைந்த சிக்னல் இடையூறு உடையதாக உள்ளது.

அன்னபார் என்பது எமர்சன் நிறுவனத்தினரால்  பதிவு செய்யப்பட்ட வர்த்தக பெயர் ஆகும்.

ஒரு “அன்னபார் சராசரி பீட்டோ குழாய்” ஆனது நிறுவ குறைந்த செலவே ஆகும், மேலும் இதிலிருந்து ஏற்படும் அழுத்தங்களின் வீழ்ச்சி என்பதும் புறக்கணிக்கத்தக்கது ஆனால் இது அழுக்கான அல்லது ஒட்டும் தன்மை கொண்ட திரவங்களின் ஒட்டத்தினை அளவீட பொருத்தமற்றதாகும். இது பல்வேறு புள்ளிகளின் சராசரி கொண்டு அளவீடுவதால் பெரிய குழாய்களில் பாய்மங்களின் ஓட்டத்தினை துல்லியமாக அளவிட உதவுகிறது.

## சான்றுகள்


பகுப்பு:அளவிடும் கருவிகள்
பகதூர்கேல் சுரங்கம்

**பகதூர்கேல் சுரங்கம்** (*Bahadurkhel mine*) பாக்கித்தானின் கைபர் பக்துன்வா மாகாணத்திலுள்ள கிராமமான பகதூர் கேல் கிராமத்தில் அமைந்துள்ள உப்புச் சுரங்கமாகும்.  இச்சுரங்கத்தில் இருக்கும் சோடியம் குளோரைடு உப்பின் இருப்பு அளவு 10.5 பில்லியன் டன்களாகும். ஆசியா மற்றும் உலகின் மிகப் பெரிய உப்பு இருப்பு கொண்டுள்ள சுரங்கங்களில் பகதூர்கேல் சுரங்கமும் ஒன்றாகும் . 
## மேற்கோள்கள்
 
## புற இணைப்புகள்
*Bahadur Khel / Karak Salt Mines

பகுப்பு:பாக்கித்தானிலுள்ள சுரங்கங்கள்
பகுப்பு:பாக்கித்தானின் உப்புச் சுரங்கங்கள்